החזרת עוברים

עובר של 8 תאים כ-3 ימים לאחר ההפריה

החזרת עוברים (באנגלית: Embryo transfer) הוא שלב בתהליך ההפריה החוץ-גופית בו עוברים מוכנסים לרחם האישה מתוך כוונה להרות. העברת עוברי יכולה להתבצע ביום השני או ביום השלישי לאחר ההפריה, או מאוחר יותר בשלב הבלסטוציסט, לאחר חמישה ימים מההפריה<ref></ref>. גורמים שיכולים להשפיע על הצלחת החזרת העוברים כוללים את יכולת הקליטה של רירית הרחם, איכות העוברים וטכניקת החזרת עוברים.

לפני תחילת הליך ההפריה מחליטים באיזה אופן ישמרו את העוברים בהתאם לנסיבות ההפריה החוץ-גופית. העוברים המוחזרים יכולים להיות "טריים", כלומר מתאי ביצית המופרים באותו מחזור הווסת, או "מוקפאים", כלומר נוצרו במחזור קודם, עברו הקפאה ומופשרים ממש לפני ההחזרה. מחקרים שבוצעו בנושא הראו כי החזרה של עוברים מוקפאים לא הדגימה עלייה בשכיחות של מומים מולדים או הפרעות בהתפתחות ולמעשה, שיעורי הצלחת קליטת ההריון היו גבוהים יותר בעוברים מוקפאים<ref name=Wennerholm2009></ref><ref name="EvansHannan2014"></ref>. לאחר שההפריה מתבצעת, יש צורך לבחור את העוברים עם הסיכוי הגבוה ביותר להשרות הריון. ישנן שיטות שונות לבחירת העוברים אותם יש להכניס וביניהן שיטה המבוססת על בחירת העוברים לפי המורפולוגיה (צורה) שלהם. קיימות עדויות משמעותיות לכך שמערכת ניקוד מורפולוגית היא האסטרטגיה הטובה ביותר לבחירת עוברים<ref name=Rebmann></ref>. בשנים האחרונות ישנם מאמצים לפתח שיטות מדויקות יותר לבחירת העוברים המבוססות על בינה מלאכותית ולמידה עמוקה. שאלה מרכזית נוספת באשר להליך זה כוללת את השאלה כמה עוברים יש להחזיר לרחם האישה. מחד, כמות רבה יותר של עוברים עשויה לשפר את סיכויי קליטת ההריון. מנגד, הריון מרובה עוברים כולל שיעורים גבוהים יותר של סיבוכים בלידה. המספר של העוברים המוחזרים לרחם האישה תלוי בגילה, במספר ניסיונות ההפריה החוץ-גופית ובאיכות העוברים<ref></ref>.

טרם ההחזרה יש להכין את רירית הרחם להליך. במחזור טבעי החזרת העובר מתרחשת בשלב הלוטאלי, השלב בו רירית הרחם מוכנה לקליטת העובר לאחר הליך הביוץ. בהליכי הפריה רבים המחזור החודשי מושרה בעזרת תרופות, במהלכם האישה מקבלת אסטרוגן במשך כשבועיים ולאחר מכן שילוב של פרוגסטרון ואסטרוגן. ישנן עדויות מוגבלות אשר תומכות גם בהסרת ריר צוואר הרחם לפני ההחזרה<ref></ref><ref name=mains></ref>. החזרת העוברים יכולה להתבצע לאחר משכי זמן שונים לאחר ההפריה, כאשר לכל תקופה יש את היתרונות והחסרונות שלה. העובר יכול להיות מוחזר בשלב מוקדם יחסית, כיומיים עד ארבעה לאחר ההפריה או שלב הבלסטוציסט, ביום החמישי או השישי להפריה<ref name="DarLazer2014"></ref>. הליך החזרת העוברים מתחיל בהצבת מפסק בנרתיק כדי לאפשר גישה לצוואר הרחם וניקוי האזור. לאחר מכן, קטטר העברה רך נטען בעוברים ומוחדר דרך תעלת צוואר הרחם לכיוון חלל הרחם<ref></ref><ref name=mains></ref>. היעד האופטימלי להחדרת העוברים בתוך הרחם מכונה נקודת פוטנציאל ההשתלה (MIP) ומזוהה באמצעות אולטרסאונד תלת-ממדי/ארבע-ממדי<ref>.</ref>. לאחר ההחזרה יש לעקוב באופן הדוק אחר התפתחות העובר.

== קישורים חיצוניים ==

* [https://www.medico.co.il/גינקולוגיה/החזרת-עוברים/ החזרת עוברים], באתר מדיקו
* [https://www.clalit.co.il/he/pregnancy_and_birth/preparing_pregnancy/Pages/return_of_fertilized_eggs.aspx החזרת עוברים], באתר הכללית
* [https://www.ima.org.il/userfiles/image/Ne119_IVF.pdf החזרת עוברים בתהליך הפריה חוץ גופית], ההסתדרות הרפואית בישראל, המכון לאיכות ברפואה, מאי 2018
* [https://www.beok.co.il/article/14604/ החזרת עוברים אחרי הפריה חוץ גופית], באתר BEOK, ינואר 2016
* [https://www.gov.il/BlobFolder/reports/ivf-reports/he/files_publications_info_unit_IVF1990-2021.pdf טיפולי הפריה חוץ גופית], משרד הבריאות, אגף המידע - חטיבה לטכנולוגיות רפואיות, מידע ומחקר, יוני 2023

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:רבייה אנושית
קטגוריה:משפחה
קטגוריה:פיזיולוגיה
קטגוריה:רפואת פוריות